U sklopu projekta **„Pomoćnici u nastavi/stručni komunikacijski posrednici kao potpora inkluzivnom obrazovanju, faza IV.“** koji se podnosi na poziv za dostavu projektnih prijedloga za dodjelu bespovratnih sredstava Ministarstva znanosti i obrazovanja pod nazivom "Osiguravanje pomoćnika u nastavi i stručnih komunikacijskih posrednika učenicima s teškoćama u osnovnoškolskim i srednjoškolskim odgojno-obrazovnim ustanovama, faza IV.", broj poziva: UP.03.2.1.06 u okviru Europskog socijalnog fonda i Operativnog programa „Učinkoviti ljudski potencijali 2014.-2020.“, Osnovna škola Ksavera Šandora Gjalskoga – partner u Projektu, Mlinarska cesta 35, 10000 Zagreb objavljuje

 **Javni poziv**

**Za zainteresirane osobe za obavljanje poslova stručnog suradnika-voditelja za administrativno upravljanje projektom „Pomoćnici u nastavi/stručni komunikacijski posrednici kao potpora inkluzivnom obrazovanju, faza IV.“ u Osnovnoj školi Ksavera Šandora Gjalskoga**

Projektom su predviđeni poslovi administrativnog upravljanja, odnosno radno mjesto stručnog suradnika-voditelja za administrativno upravljanje projektom u Osnovnoj školi Ksavera Šandora Gjalskoga - partneru u Projektu, a s ciljem što učinkovitije provedbe aktivnosti projekta.

**STRUČNI SURADNIK-VODITELJ ZA ADMINISTRATIVNO UPRAVLJANJE PROJEKTOM**

Broj traženih osoba**: 1**

Mjesto rada: Osnovna škola Ksavera Šandora Gjalskoga – partner u projektu

Radno vrijeme: puno radno vrijeme – 40 sati

Vrsta ugovora: ugovor o radu na određeno vrijeme do 31. srpnja 2022. godine, odnosno za vrijeme trajanja projekta.

**UVJETI:**

- visoka stručna sprema;

**-** minimalno godina dana radnog iskustva na istim ili sličnim poslovima (sudjelovanje u projektu sufinanciranom od strane Europske unije);

- da protiv osobe nije pokrenut kazneni postupak;

**OPIS POSLOVA**

Osnovne su zadaće stručnog suradnika - voditelja za administrativno upravljanje projektom kompletno administrativno praćenje projekta te rad u sustavu „eFondovi“. Prikupljat će i pratiti

zajedničke pokazatelje ostvarenja ciljnih vrijednosti u Informacijskom sustavu za praćenje mikro-podataka sukladno Uredbi (EU) 1304/2013. Bit će zadužen za pomoć partnerima u Projektu u pravilnom popunjavanju izvještajne dokumentacije te prikupljanje i unos podataka u aplikaciju za izvještavanje, zatim sortiranje, kopiranje i skeniranje kompletne izvještajne dokumentacije.

**DODATNA ZNANJA I VJEŠTINE**

Odgovornost, razvijene komunikacijske vještine, sklonost timskom radu, točnost u izvršavanju poslova, poštivanje rokova i organiziranost.

**POŽELJNO:**

- poznavanje engleskog jezika

Odabir će se izvršiti uz pomoć stručnih metoda procjene kompetencija i osobina podnositelja/ica zahtjeva.

U okviru prijave kandidat/kandidatkinja je dužan/na priložiti sljedeće dokumente:

- zamolbu za posao, vlastoručno potpisanu;

- životopis;

- dokaz o odgovarajućem stupnju obrazovanja (presliku diplome ili potvrdu o stečenoj stručnoj spremi);

- vjerodostojan dokument da je kandidat/kinja bila član/ica projektnog tima u okviru provedbe projekta sufinanciranog od strane Europske unije (na potvrdi mora biti jasno vidljiv naziv projekta i vremenski period sudjelovanja na projektu);

- uvjerenje o nepokretanju kaznenog postupka ne starije od 6 mjeseci.

U zamolbi obvezno navesti datum i mjesto rođenja, adresu stanovanja te kontakt broj mobitela i elektronsku poštu (e-mail).

Preslike traženih priloga ne moraju biti ovjerene, a odabrani kandidat/kinja je prije sklapanja pisanog ugovora dužan/na dostaviti na uvid originalne dokumente.

**Pisane prijave s dokazima o ispunjavanju uvjeta iz Javnog poziva podnose se Gradskom uredu za obrazovanje, 10000 Zagreb, Ilica 25 s naznakom „Javni poziv za zainteresirane osobe za obavljanje poslova stručnog suradnika - voditelja za administrativno upravljanje projektom „Pomoćnici u nastavi/stručni komunikacijski posrednici kao potpora inkluzivnom obrazovanju, faza IV.“** **do 28. srpnja 2021. godine, preporučeno poštom ili osobno u pisarnicu Gradskog ureda za obrazovanje, 10000 Zagreb, Ilica 25.**

Nepravodobne i nepotpune prijave neće biti razmatrane.

**Javni poziv bit će objavljen 19. srpnja 2021. godine na web stranici Hrvatskog zavoda za zapošljavanje, web stranici i oglasnoj ploči Osnovne škole Ksavera Šandora Gjalskoga i otvoren je do 28. srpnja 2021. godine.**

 **RAVNATELJ**

 **Mario Keča, prof.**